open-index/open-wikipedia-markdown huggingface dataset:
Vusumzi Make

**Vusumzi L. Make** (1931 – 15 April 2006) be South African civil rights activist, lawyer academic, den anti-apartheid activist. E meet American poet Maya Angelou insyd 1961, den dem live together insyd Cairo, Egypt, before dem part ways insyd 1962. From 1968 go 1974, Make be professor for University of Liberia wey dey Monrovia, Liberia.

## Early life
Na dem born Vusumzi Make insyd 1934 insyd Boksburg, Transvaal, wer na ein poppie work as a preacher. Na de family then move go Evaton, wey na Make study law thru a correspondence course wey de University of South Africa organise.

## Death
Make die on 15 April 2006 for HF Verwoerd hospital insyd Pretoria, wey ein age be 75. Ein wife Alma Liziwe Make plus ein daughter Titise still dey alive.

## References


## External links
*Statement on behalf of the South Africa United Front, an anti-apartheid piece written by Make and Oliver Tambo
Johnson Mlambo

**Johnson Phillip Mlambo** (22 February 1940 – 9 January 2021) be a South African politician wey komot Johannesburg.

## Activism den political career
He join de Pan Africanist Congress (PAC) wen dem start am for 1959, den he become branch leader insyd Daveyton. Insyd 1962, two years after dem ban de PAC, he go de underground headquarters insyd Maseru, where he join de planning for wetin dem dey call de "Year of Destiny" wey dem dey prepare for 1963.

Dem arrest am on 31 March 1963 together plus seven colleagues, sentence am to twenty years for prison, den carry am go Robben Island. For de island, he go through abuse from de prison warders, including dem bury am alive reach ein neck, plus dem urinate on am. Dis kind wicked treatment, plus others, come reach de international community, enter United Nations General Assembly, den e help bring small improvement for de prison conditions.

After dem release am on 20 June 1983, he go back join de PAC, den spend about ten days plus ein family before he comot from de country go meet de PAC for exile. Dem appoint am as Secretary for Foreign Affairs, den after John Nyathi Pokela die, dem make am chairman plus commander in chief of de Azanian People's Liberation Army (APLA), wey be PAC ein military wing, from 12 August 1985 go 1990. He serve as Deputy President of de PAC from 1990 reach 1994.

## Ein life matter den death
He be de uncle of Judge Dunstan Mlambo.

He die of COVID-19 during de COVID-19 pandemic insyd South Africa, on de morning of 9 January 2021, after being admitted to hospital de day before.

## References



## External links
*Mlambo speaks before the Truth and Reconciliation Commission
Sambrini Targone

**Sambrini Targone** be one deputy for de opposition party PDP (Democratic Pan-African Party) insyd Togo ein National Assembly. Dem elect am for Dankpen prefecture (Northern Togo) as part of de rainbow coalition during de 2013 Togolese parliamentary election. Deputy Targone ein name come out from de shadows for Togo after dem arrest am insyd June 2014 over crime wey de Togolese government talk say he do five years earlier. Opposition parties see de arrest as political move to silence one deputy wey take seat from one area wey dey support de regime strong, den wey dey criticize de president more more insyd de region. “We dey fear for tomorrow, for de future of we country. Dem dey talk say de head of state be man of peace, but ein actions no get anything to do plus peace,” na wetin Mr Paul Dodji Apevon, leader of CAR, talk as reaction to Mr Targone ein arrest. As condition for de deputy ein bail, one court for Lomé ban am make he no travel go ein constituency for Dankpen prefecture.

## References
Adrien Béléki Akouété

**Adrien Béléki Akouété** be one Togolese politician wey serve as president for de Pan-African Patriotic Convergence (CPP) since 2020. Before dat, he serve as Deputy General Secretary for ITUC-Africa from 2020 go 2023 den Secretary-General for de Trade Union Confederation of Togolese Workers (CSTT) from 1993 go 2021.

## References
Asanterabi Zephaniah Nsilo Swai

**Asanterabi Zephaniah Nsilo Swai** (1925–1994) be a pioneer Tanzanian politician of Chagga heritage.

* From 1952 to 1954 he be assistant warden at de Makerere University.
* From 1958 to 1960 he be general manager, Meru Cooperative Union den be provincial chairman, Tanganyika African National Union (TANU) of de Northern Province.
* From 1960 to 1962 he be chairman, TANU Economics den Social Development Committee.
* From 1962 to 1967 he be national treasurer TANU.
* Insyd 1960 na dem appoint member of de Legislative Council.
* From 1960 to 1961 he be Minister of Commerce den Industry.
* From January to March 1962 he be Minister of Health den Labor.
* From July to December 1962 he be Minister without Portfolio den Permanent Representative of Tanzania to de United Nations
* From 1962 to 1963 he be Minister of Development Planning Tanganyika.
* Insyd 1962 na Nelson Mandela be ein guest.
* From 1964 to 1965 he be Minister of State, President ein Office Directorate of Planning.
* On October 13, 1965 he hold a speech before de 1360th meeting of United Nations General Assembly
* From September 1965 to March 1967, he be Minister of Industries, Mineral Resources den Power,
* From March 1967 to June 1967, he be Minister of Economic Affairs den Development Planning den chairman of de National Development Corporation.
* Insyd 1967 he be Minister of East African Affairs.
* From 1967 to 1968 he be East African Community Minister for Communications, Research den Social Services den member, East African Legislative Assembly.

## References
Philippe Yacé

**Philippe Grégoire Yacé** (January 23, 1920 – November 29, 1998) be an Ivorian politician den one time president of de National Assembly.

As teacher by training, Yacé be one of de people wey start trade union for instructors; he sana serve as secretary general for de country ein only political party, de PDCI, for 15 years before dem cancel de position. He be president for de Legislative Assembly den for de National Assembly, plus from 1980 he lead de High Court. After dat, he serve as president for de economic and social council until he die for 1998. He sana serve as mayor for Jacqueville, deputy for de same area, senator, den spiritual leader for de “3A” (we be de alladian, aïzi, den akouri). People dey call am de “dauphin” of Félix Houphouët-Boigny, as he work close plus am throughout most part of ein career. Many people expect say he go be Houphouët-Boigny ein successor when he retire. But for 1980, de elder statesman start fear de kind influence Yacé get, so he distance himself from am, wey come end Yacé ein political career.

Yacé die insyd Abidjan insyd 1998.

## References



## External links
Tidjane Thiam

**Tidjane Thiam** ((French: [tidʒan tiam]; wey dem born 29 July 1962) be Ivorian businessman, den politician. He serve as de chief executive officer (CEO) for Swiss bank Credit Suisse from March 2015 reach February 2020. Before dat, he be chief financial officer for de British banking group Prudential from 2007 to 2009, den afta dat, he serve as demma CEO till 2015. For 2019, Thiam become member for de International Olympic Committee (IOC).

## Early life den education
Na dem born Thiam insyd de Ivory Coast (Côte d'Ivoire) on 29 July 1962. He be a descendant of two prominent families wey komot Senegal den Ivory Coast. On ein mommie ein side, he be a descendant of Queen Yamousso, after whom na dem name de capital of Côte d'Ivoire, Yamoussoukro. Na Thiam ein mommie, Marietou, be de niece of Chief Félix Houphouët-Boigny, de founder den first Presido of Côte d'Ivoire.

Ein poppie, Amadou Thiam, a journalist, na dem born am insyd Senegal wey na he emigrate to Côte d'Ivoire insyd 1947. Na he support Houphouet-Boigny insyd ein fight for de independence of de country wey na he serve more dan ten years insyd de Ivorian cabinet after independence.

Na Tidjane ein uncle, Habib Thiam, be Prime Minister of Senegal for more dan 10 years wey na he sanso serve as Presido of de National Assembly.

Insyd 1982 na Thiam be de first Ivorian to pass de entrance examination to de École Polytechnique insyd Paris. Insyd 1984, he graduate from de École Polytechnique den insyd 1986 from de École Nationale Supérieure des Mines de Paris wer na he be top of ein class. Insyd 1986 na dem offer am a scholarship to study for an MBA at INSEAD wey na he join de McKinsey Fellows Programme' insyd Paris. He receive an MBA from INSEAD insyd 1988 (Dean's list). Insyd 1989 na he take a one-year sabbatical from McKinsey to participate insyd de World Bank's Young Professionals Program insyd Washington, D.C. He return to McKinsey insyd 1990, wey he work first insyd New York City den then insyd Paris.

## Ein life matter
Na Tidjane marry Annette Anthony Thiam, an African-American lawyer wey used to work give Joe Biden, wey na dem get two sons. Tidjane eldest son Bilal Thiam die of cancer insyd May 2020 at de age of 24.

Tidjane den Annette separate insyd 2015, wey na dem divorce insyd 2016. He dey speak English, French, den German fluently.

## References


## External links

*Official website
Wilbert Mubaiwa

**Wilbert Archibald Mubaiwa** be a Zimbabwean businessman den politician.

Mubaiwa be engineer plus banker by profession.

Insyd 2018 Zimbabwe general election, Mubaiwa contest Guruve South seat as independent candidate. For 2022, he start ein own political party wey dem dey call National People's Congress (NPC).

Mubaiwa be one of de presidential candidates for de 2023 Zimbabwe general election. He be Pan-Africanist.

## References
Tavio Amorin

**Tavio Ayao Tobias Amorin** (20 November 1958 – 29 July 1992) be Togolese socialist politician. He be leader for de Pan-African Socialist Party, wey ein ideology take influence from people like Marcus Garvey, Kwame Nkrumah den Cheikh Anta Diop.

Dem born Amorin insyd Lomé. He be member for de High Council of de Republic wey dem form insyd 1991 as de transitional legislature, den later he come be President for political plus human rights affairs. He sana be Permanent Secretary for de Coordination of de democratic opposition for Togo (CODII for French).

As he dey talk plain against President Gnassingbé Eyadéma ein dictatorship rule, two men wey people believe say dem be security force agents shoot am for street insyd Lomé on 23 July 1992. Dem first carry am go hospital for town, but later dem move am go Paris hospital as ein condition be serious. He die for Paris some few days after on 29 July. He be 33 years old.

## Early life den career
Tavio Ayao Tobias Amorin, wey dem born am on 20 November 1958 insyd Lomé, start ein education for Catholic School of Koketime for primary level, den continue ein secondary school for College Saint-Joseph for Lomé, wey he complete am plus science certificate for 1977. He then go France wey he get DEUG for Sciences before he move into computer studies. Insyd University of Orsay, he specialize for industrial systems.

After he work some years insyd France as Consultant for business organisation, Tavio Amorin relocate go Ivory Coast. Na through general amnesty wey de people plus street pressure bring insyd 1991, na so de young leader fit come back Togo make he join political life for de new democracy movement. He enter de political struggle wey he form de Pan-African Socialist Party (PSP) plus some adventurous young men like Jean-Claude Edoh Ayanou, me Wakilou Maurice Gligli, Francis Agbagli. Because of ein energy plus originality, he turn de main attraction for de National Conference wey happen July–August 1991 for Fazao room insyd Lomé.

## Death
On Thursday, July 23, 1992, insyd Tokoin-Gbonvie, one area insyd Lomé wey be de capital of Togo, Togolese Police attack Tavio Amorin. He get serious injury wey make dem rush am go hospital insyd Paris, but he die there on July 29, 1992. Dem bury am for de beach cemetery for Lomé. Up till now, nobody ever take any action against de people wey kill am.

## References
Steven Swart

**Steven Nicolas Swart** (born 8 February 1959) be South African politician plus Member of Parliament for de African Christian Democratic Party. He serve insyd de Parliament from 1999 go 2009, den come back serve again from 2019 till now.

## References



## External links
* Steven Swart at People's Assembly
Albert Kakou Tiapani

**Albert Kakou Tiapani** (born around 27 September 1944 – die 9 September 2021) be one Ivorian politician. E be member of de Democratic Party of Ivory Coast – African Democratic Rally, den e serve as Minister of Housing den Urban Planning under de second government of Daniel Kablan Duncan.

## References
Zakpa Komenan

**Zakpa Komenan** (1945 – May 19, 2021) be an Ivorian politician wey na he serve as Minister of Education.

## References
Mandla Galo

**Mandlenkosi Phillip Galo** (born 5 July 1962) be South African politician wey dey serve as de first president for de African Independent Congress (AIC), one party wey he plus some other angry ANC members form sake of demarcation palava insyd 2005. Dem elect am go South Africa ein National Assembly insyd 2014, den he win re-election for ein second term for 2019.

But insyd de 2024 general election, de AIC no fit get seat again for Parliament, wey make Galo ein time as Member of Parliament come end.

## References



## External links
*Mr Mandlenkosi Phillip Galo – Parliament of South Africa
*Mr Mandlenkosi Phillip Galo – People's Assembly
Lulama Ntshayisa

**Lulama Maxwell Ntshayisa** (23 August 1958 – 23 July 2021) be South African politician wey dem elect am go National Assembly of South Africa insyd de 2014 general election as member of de African Independent Congress. Dem re-elect am again insyd 2019. Ntshayisa die from COVID-19 for 2021.

## Parliamentary career
Insyd 2014, Ntshayisa contest for seat insyd South African National Assembly as number two for de national party list of de African Independent Congress. For de May election, he win seat for National Assembly. Dem swear am in later for dat same month. Insyd June 2014, dem give am ein committee memberships.

Insyd 2019, he contest again make dem re-elect am as number two for AIC ein national party list. Ntshayisa win again for de election wey happen on May 8, 2019. Dem swear am in for ein second term as Member of de National Assembly on May 22. He get ein new committee assignments insyd June 2019.

Insyd April 2021, he become non-voting member of de Committee insyd Section 194 Enquiry wey go determine Public Protector Busisiwe Mkhwebane ein fitness to hold office. He become voting member insyd June 2021 after dem restructure de committee to give small parties voting rights.

### Committee assignments

* Portfolio Committee on Agriculture, Land Reform and Rural Development
* Portfolio Committee on Basic Education
* Portfolio Committee on Employment and Labour
* Portfolio Committee on Higher Education, Science and Technology
* Portfolio Committee on Sports, Arts and Culture
* Committee for Section 194 Enquiry
* Disciplinary Committee

#### Past committee assignments

* Portfolio Committee on Agriculture, Forestry and Fisheries
* Portfolio Committee on Sport and Recreation
* Portfolio Committee on Rural Development and Land Reform
* Ad Hoc Committee on Police Minister's Report on Nkandla

## Death
Ntshayisa die from COVID-19 on 23 July 2021.

## References
Beverley Abrahams

**Beverley Lynnette Abrahams** be South African politician. Dem first appoint am go National Council of Provinces insyd October 2010 as representative for Democratic Alliance. Insyd March 2014, she announce say she dey defect go African National Congress. After de general election for dat year, Abrahams win seat go de lower house, wey be National Assembly. She comot for Parliament insyd May 2019.

## Parliamentary career

### National Council of Provinces
Abrahams be senior member for Democratic Alliance inside Gauteng. Insyd October 2010, dem appoint am go National Council of Provinces as provincial delegate. Dem assign am make she serve for select committees wey concern social services, economic development, trade plus international relations, den education plus recreation. Abrahams na constituency contact for DA ein Leneldos region.

Insyd 11 March 2014, Abrahams use ein motion take announce say she dey resign from DA plus say she dey defect go African National Congress. DA then write give Gauteng Provincial Legislature make dem remove am as parliamentarian. Ein last day as delegate be 21 April 2014.

### National Assembly
Abrahams ein name dey number 118 for ANC ein national list insyd de 2014 general election. Dem elect am den she take office as MP for 21 May 2014. As she dey serve for de National Assembly, she be member for both de Portfolio Committee on Social Development plus de Portfolio Committee on Sport and Recreation.

Abrahams ein name no appear for ANC ein list for de 2019 general election, so she lef Parliament insyd 7 May 2019.

## References


## External links
Phoebe Noxolo Abraham

**Phoebe Noxolo Abraham** (wey dem born 7 October 1960) be South African politician wey serve as member for de National Assembly of South Africa. She be member for African National Congress. For de 2019 South African general election, she dey number 103 for de party ein list.

She be a member of de Standing Committee on Finance.

She be formerly a member of de Eastern Cape Provincial Legislature.

Abraham no dey insyd de ANC ein candidate list insyd de 2024 general election, so she lef Parliament after de election.

## References
Freddie Adams

**Freddie Adams** be South African retired politician. He be former member for de New National Party, wey he join de National Council of Provinces insyd 2003. He join de African National Congress insyd 2005. After de 2014 election, Adams become member for de National Assembly. Adams lef Parliament insyd de 2019 election.

## Parliamentary career
Adams be de provincial secretary for de New National Party. Insyd 2003, de African National Congress nominate am make he be one of demma representatives for de National Council of Provinces, wey be de upper house for de South African parliament, based on political agreement between de ANC den NNP. After de 2004 general election, Adams get reappointment go de NCOP as de NNP ein only provincial delegate. Insyd October 2004, ANC chief whip Mbulelo Goniwe announce say eight NNP MPs, Adams insyd, go cross floor join de ANC during de floor-crossing period insyd September de following year. Insyd August 2005, Adams talk again say he go join de ANC during de floor-crossing period. After dem reconstitute de Western Cape Provincial Parliament ein composition after de floor-crossing period, Adams officially become ANC representative for de NCOP.

Insyd November 2006, Adams vote for de Civil Union Bill wey legalise same-sex marriage for South Africa.

After de 2009 general election, Adams return go de NCOP. De ANC choose am as demma candidate for Chairperson for de Select Committee on Economic Development; committee members elect am unanimously.

Adams contest for seat for de National Assembly, wey be de lower house of parliament, as candidate for de ANC ein Western Cape regional-to-national list inside de 2014 general election, den he win plus get sworn insyd on 21 May 2014. During ein time for de National Assembly, he be member for de Portfolio Committee on Public Enterprises den whip for de Portfolio Committee on Public Works. Adams no dey for any ANC list insyd de 2019 general election, so he lef parliament after de election.

## References
Patricia Emily Adams

**Patricia Emily Adams** be South African politician wey serve as Member for de National Assembly of South Africa for de African National Congress (ANC) from 2009 go 2014, den from 2014 go 2019 again.

## Parliamentary career
Insyd 2009, Adams stand make dem elect am go South African National Assembly as de 131st candidate for de ANC ein national-to-national list. Dem elect am enter de National Assembly for dat election inside. Adams then get appointment make she serve for de Standing Committee on Finance for de Fourth Parliament (2009 – 2014). She sana be de constituency contact for de ANC ein Rietfontein constituency office throughout de parliamentary term.

Insyd 2014, she stand again make she re-enter, dis time as de 122nd. She no get re-election go de National Assembly. But as Zizi Kodwa resign from de National Assembly, de ANC choose Adams make she take over ein seat. Adams swear insyd on 26 May 2014. On 20 June 2014, dem appoint Adams make she serve for de Portfolio Committee on Public Works plus de Portfolio Committee on Tourism. Later dem add am go de Joint Committee on Ethics and Members' Interests. Adams still be de constituency contact for de ANC ein Rietfontein constituency again.

On 17 May 2018, dem elect am as ANC whip. Her name no dey for de ANC ein lists insyd de 2019 general election, so she comot from de National Assembly on 7 May 2019, wey be de official date wey de parliamentary term dissolve.

## References
Vatiswa Bam-Mugwanya

**Vatiswa Bam-Mugwanya** be South African politician wey serve as Member of Parliament for de African National Congress from 2009 go 2019. She first win election for de 2009 general election, den she win again insyd de 2014 general election. During ein first term insyd de National Assembly, she serve for de Joint Standing Committee on Intelligence plus de Portfolio Committee on Tourism. For her second term, Bam-Mugwanya serve insyd de Portfolio Committee on Human Settlements. She no dey insyd any ANC candidate list for de 2019 general election, so she lef parliament after de election.

## References
Steven Jafta

**Steven Mahlubanzima Jafta** be South African politician from de African Independent Congress. Dem first elect am to de National Assembly of South Africa insyd 2014, na dem no initially elect am insyd 2019 after he appear third on de party ein list, buh he later replace Lulama Ntshayisa after de latter ein death due to COVID-19.

Na dem rank Jafta second on de party ein national list for de 2024 general election. De party loose both of ein seats at de election.

## References
Rachel Adams

**Rachel Cecilia Adams** (wey dem born on 9 August 1963) be South African politician from de African National Congress. She dey serve as Member of Parliament for de National Assembly of South Africa since May 2017, wey she represent Northern Cape. She dey serve insyd de Portfolio Committee on Land Reform and Rural Development den de Portfolio Committee on Women, Youth and Persons with Disabilities. One 2023 report from de National Assembly ein ethics committee mention say Adams be one of de parliament members wey no receive any gifts or hospitality payments from outside sources.

Insyd de 2024 South African general election, she dey number 44 for de ANC party list. She get re-election go Parliament for ein second full term.

## References
Joyce Basson

**Joyce Vuyiswa Basson** be South African politician. Dem elect am go de National Assembly of South Africa insyd 2014 as member of de African National Congress. Insyd parliament, she serve for de Portfolio Committee on Basic Education.

Basson leave parliament at de 2019 general election.

## References
Phumzile Bhengu-Kombe

**Phumzile Bhengu-Kombe** be South African politician wey represent ANC insyd National Assembly from 2004 go reach 2019. She first enter Parliament insyd 2004 general election, dey represent KwaZulu-Natal constituency. She win re-election again insyd 2009 den 2014. But insyd 2019 general election, dem place her number 68 for ANC demma provincial party list, and she no fit get enough vote to enter Parliament again for fourth term.

Her local ANC branch dey Pomeroy wey dey KwaZulu-Natal, and she don serve before for ANC regional executive committee plus ANC Women's League for Inkosi Bhambatha region wey dey Umzinyathi.

## References


## External links
* Ms Phumzile Bhengu-Kombe at People's Assembly
Kate Bilankulu

**Nkhensani Kate Bilankulu** (born 14 February 1966) be South African politician wey come from Limpopo. She dey serve as Member of Parliament (MP) insyd National Assembly of South Africa since May 2019. She be member of de African National Congress (ANC).

## Parliamentary career
Nkhensani Kate Bilankulu make number one spot for ANC regional list for Limpopo inside de 8 May 2019 national plus provincial elections. After elections, dem give am one seat for National Assembly. She swear in as MP for 6th Parliament on 22 May.

Then on 29 June 2019, dem put am for de Portfolio Committee wey dey handle Social Development. Later on 12 July 2019, dem vote am make she be Chairperson for de Committee on Multi-Party Women’s Caucus.

She still hold position as Deputy Chair for ANC Women’s League.

Insyd 2024 general elections, she win again and enter second term as MP.

## References



## External links
*Ms Nkhensani Kate Bilankulu at People's Assembly
*Ms Nkhensani Kate Bilankulu at Parliament of South Africa
Grace Boroto

**Mmatlala Grace Boroto** be a South African politician who serve as a Member of Parliament (MP) for de African National Congress.

## References
Alvin Botes

**Alvin Botes** (born 9 September 1973) be South African politician wey dey under African National Congress (ANC) plus he come from Northern Cape. Since May 2019, he dey serve as Deputy Minister for International Relations and Cooperation. He enter Parliament as Member of de National Assembly from February 2018.

Botes serve as Member for Northern Cape Provincial Legislature from 2009 go 2018. From 2009 to 2013, he be MEC (Member of de Executive Council) for Social Development. Then from 2013 to 2018, he move go MEC for Co-operative Governance, Human Settlements and Traditional Affairs.

## Early life den education
Dem born Botes on 9 September 1973. He get bachelor's degree for technology insyd business administration, post-graduate diploma for public and development management, plus national diploma for management from Cape Peninsula University of Technology. Right now, Botes dey study for master's degree inside management for University of de Witwatersrand.

## Political career
Later on, Botes join ANC party. Between 1999 den 2009, he work as de party ein provincial head for policy, research and analysis — full ten years. For dat same period, he dey active inside de party ein youth league. First, dem elect am as provincial treasurer for de youth league before he become de provincial chairperson. From 2003 go 2009, he serve as member for national executive committee for de youth league. He sanso be deputy secretary for de provincial ANC setup from 2008 go 2017.

Insyd 2009 election wey happen 22 April, Botes win seat enter Northern Cape Provincial Legislature. He start work officially on 6 May 2009. De Premier, Hazel Jenkins, appoint am MEC for Social Development. Then insyd June 2013, newly elected Premier Sylvia Lucas appoint am MEC for Co-operative Governance, Human Settlements and Traditional Affairs.

Insyd December 2017, Botes get elect as one from 80 members go ANC National Executive Committee (NEC). Insyd February 2018, dem swear am in as Member of National Assembly — even though first he no gree make dem redeploy am.

Insyd May 2019, President Cyril Ramaphosa appoint Botes as Deputy Minister for International Relations and Cooperation. He dey serve alongside Candith Mashego-Dlamini, plus Naledi Pandor be de minister for de department.

Botes try win back ein seat as member of ANC National Executive Committee (NEC) for de party ein 55th National Conference wey happen for December 2022, but he no succeed. Still, de next month, dem co-opt am back into de ANC NEC as part of de party ein move to increase representation of minority groups for de highest decision-making body between party conferences.

## References


## External links
*Alvin Botes, Mr – South African Government
*Alvin Botes at People's Assembly
*Profile: Mr Alvin Botes – DIRCO
*Mr Alvin Botes – Parliament of South Africa
Sfiso Buthelezi

**Sfiso Norbert Buthelezi** ( born 1961) be South African politician plus member for National Assembly of South Africa. He dey part of de ruling party for de country, African National Congress.

## Early life
Dem born Buthelezi insyd Mahlabathini, KwaZulu-Natal, insyd 1961.

Insyd 1981, when he be 20 years, Buthelezi join uMkhonto we Sizwe, wey be former paramilitary wing of African National Congress. Dem arrest am insyd 1983 plus dem jail am for Robben Island prison for eight years till he get release insyd 1991.

## Career
From 1994 go 1999, Buthelezi work as economic adviser to Jacob Zuma, wey dat time be member of Executive Council for economic development insyd KwaZulu-Natal. He sana advise Mathews Phosa during de time wey Phosa be premier insyd Mpumalanga.

Insyd 1999, he become de Chief Operating Officer insyd Makana Investment Corporation. Dat same year, then president Thabo Mbeki appoint am as de founding chairperson insyd National Gambling Board.

Insyd 2005, Minister of Transport Jeff Radebe appoint Buthelezi go de board insyd South African Rail Commuter Corporation (SARCC), wey dem later rename to Passenger Rail Agency of South Africa (PRASA), plus Buthelezi serve as de first chairperson insyd PRASA from 2009 go 2014.

Buthelezi get appointment as Deputy Minister of Finance insyd April 2017, afta cabinet reshuffle by President Jacob Zuma, wey remove Pravin Gordhan from de Minister of Finance position den Mcebisi Jonas from Deputy Minister of Finance.

Wey Zuma resign as President insyd 14 February 2018, ein successor Cyril Ramaphosa reshuffle ein cabinet, move Buthelezi go de position of Deputy Minister of Agriculture, Forestry den Fisheries.

## References


## External links
*Sfiso Norbert Buthelezi – People's Assembly
Fezile Bhengu

**Fezile Bhengu** (born 6 August 1954) be de former Deputy Minister of Defence of South Africa until 11 May 2009, wey Thabang Makwetla succeed am.

## References
Ndumiso Capa

**Ndumiso Capa** (born insyd 25 September 1949) be South African politician wey come from Eastern Cape. He serve as Member insyd National Assembly of South Africa from 2014 go 2024, represent African National Congress, wey be de ruling party insyd South Africa.

## Early life den education
Dem born Capa insyd 25 September 1949 insyd Flagstaff insyd de former Cape Province (wey turn to Eastern Cape insyd 1994). He get honours degree insyd agriculture.

## Political career
Capa serve as chairperson insyd African National Congress branch insyd ward 9 insyd Ingquza Hill Local Municipality, as member insyd regional executive committee of de ANC, plus as member insyd de party ein provincial executive committee.

## Parliamentary career
Capa stand as ANC parliamentary candidate from Eastern Cape insyd de 2014 national elections, plus dem elect am go de National Assembly wey he swear in insyd 21 May 2014.

Insyd 20 June 2014, dem name am go de Portfolio Committee insyd Human Settlements. Insyd 4 April 2016, he become member insyd de Portfolio Committee insyd Agriculture, Forestry den Fisheries plus de Portfolio Committee insyd Small Business Development. He comot from de Portfolio Committee insyd Human Settlements insyd 6 May 2016. Capa be member insyd those two committees till de term dissolve.

He get re-election for ein second term insyd de 2019 general election. Capa swear in for ein second term insyd 22 May 2019. Insyd 27 June 2019, dem name am go de Portfolio Committee insyd Agriculture, Land Reform plus Rural Development plus de Portfolio Committee insyd Environment, Forestry den Fisheries. He become member insyd de Joint Committee insyd Ethics plus Members’ Interests insyd August 2019.

Insyd February 2021, Capa caution Ingonyama Trust make dem no undermine de work insyd Auditor-General.

Capa no dey included insyd ANC demma parliamentary candidate list for de 2024 general election plus he comot parliament insyd de election.

## Ein life matter
Capa marry Rosemary Capa, who serve as de Deputy Minister of Agriculture, Rural Development den Land Reform. He live insyd Flagstaff.

## References


## External links
*Capa, Ndumiso at African National Congress Parliamentary Caucus
Rosemary Capa

**Rosemary Nokuzola Capa** (born 24 October 1952), wey people dey call am **Zoleka Capa**, be South African politician wey dey serve now as Deputy Minister of Agriculture since June 2024. Before dis role, she serve as Deputy Minister of Agriculture, Rural Development den Land Reform from August 2021 go June 2024. She be Deputy Minister of Small Business Development from May 2019 go August 2021. She be member of de African National Congress, den she be Member of de National Assembly since May 2014. From June 2014 go May 2019, she be chairperson of de Portfolio Committee on Social Development.

## Early life den career
Dem born Capa insyd Flagstaff insyd Cape Province (wey now be part of Eastern Cape) during apartheid time. She train as nurse plus midwife for Holy Cross Hospital insyd Flagstaff. After apartheid end, she serve two terms as Executive Mayor for OR Tambo District Municipality. For de end part of 2010, she join Eastern Cape Provincial Legislature den dem appoint am go de Executive Council of Eastern Cape as Member of de Executive Council (MEC) for Rural Development plus Agrarian Reform.

## Career insyd national politics

### Committee chairperson
Capa win election go de National Assembly of South Africa after de general election wey happen on 8 May 2014. She take ein oath enter office on 21 May 2014. De ANC announce say Capa be demma candidate for chairperson role of de Portfolio Committee on Social Development. Dem elect am chairperson on 25 June 2014.

Capa hold de chairperson position for de portfolio committee till de term end on 7 May 2019.

### Deputy Minister
After de general election wey happen on 8 May 2019, Capa come back go Parliament on 22 May 2019. On 29 May 2019, President Cyril Ramaphosa appoint am as Deputy Minister of Small Business Development. Capa take ein oath de next day.

On 5 August 2021, she be appointed as Deputy Minister of Agriculture, Rural Development den Land Reform.

## Ein life matter
She marry politician Ndumiso Capa. Demma daughter, Ntandokazi Capa, be Member of de Executive Council insyd Eastern Cape.

## References


## External links

* Rosemary Nokuzola Capa at People's Assembly
Yunus Carrim

**Yunus Carrim** be South African politician wey serve as Minister of Communications from 2013 go 2014. Carrim talk say ein be Marxist, den he dey serve insyd de South African Communist Party Central Committee plus he be Politburo member.

Right now, Honourable Carrim sana be board member for de Parliamentary Network on de World Bank plus International Monetary Fund.

## References
Shakes Cele

**Mosie Anthony "Shakes" Cele** (die on 25 July 2020) be South African politician wey represent de African National Congress (ANC) for de National Assembly from 2004 go 2009. 

## Anti-apartheid activism
Cele be member of de United Democratic Front insyd Natal Midlands, where he dey play strong role for setting up legal ANC structures after dem unban de party for 1990. He be member of de first regional executive committee of ANC ein Natal Midlands branch, wey Harry Gwala be de chairman. For October 1992, he dey travel together plus Gwala ein deputy, Reggie Hadebe, when some people assassinate Hadebe outside Ixopo. Cele, Hadebe plus John Jeffery all dey return from peace talks plus Inkatha, den Cele get small injuries when dem ambush de car.

## Post-apartheid political career
Cele later become regional secretary, den regional chair for ANC ein Moses Mabhida branch for Pietermaritzburg. On 2 September 2005, he take ein oath enter ANC seat for de National Assembly, represent de KwaZulu-Natal constituency; he replace Ruth Bhengu wey resign. For de next general election wey happen for 2009, he no win immediately, but on 21 July 2010, he take ein oath again to fill anoda casual vacancy. Insyd 2014, he win re-election, wey dem rank am number five on ANC ein provincial party list for KwaZulu-Natal. During de legislative term wey follow, he serve as party whip for de Portfolio Committee on Economic Development.

Insyd de 2019 general election, dem push am go 34th place on ANC ein provincial party list, den he no get re-election. He die on 25 July 2020 for Pietermaritzburg.

## References


## External links
* Mr Mosie Antony Cele at People's Assembly
* "ANC struggle stalwart Cele remembered as a forthright leader, a loving father" at News24
Fatima Chohan

**Fatima Ismail Chohan** (wey dem dey call am before as **Fatima Chohan-Kota**) be South African politician plus activist wey dey serve now as deputy chair for South African Human Rights Commission. She be member of de African National Congress (ANC), den she serve before as member for National Assembly of South Africa from 1996 go reach 2019.

From 2010 go 2019, Chohan serve as Deputy Minister of Home Affairs under President Jacob Zuma. Chohan be Muslim South African, den she serve before for Executive Committee of de Muslim Student Society.

## Early life den education
Chohan finish ein school for Laudium insyd Gauteng. She go University of Witwatersrand, wey she take get ein B.Proc. degree. As she be student, Chohan be member for Black Students Society from 1987 go 1990, plus she serve too as member for Executive Committee of de Muslim Student Society.

## Legal career
Insyd 1998, Chohan enter de Side Bar. She work as legal advisor for Gauteng Legislature, plus she be chairwoman for Western Cape ein Provincial Committee for de Magistrates Commission. Later, she come be deputy head for Metro Legal Services insyd Greater Johannesburg.

## Political career
Insyd 1996, Chohan enter as member for de National Assembly of South Africa. Under Thabo Mbeki ein presidency, people see Chohan as one "rising star" insyd de ruling African National Congress (ANC).

Dem appoint Chohan as Deputy Minister for Home Affairs insyd November 2010, den reappoint am again for May 2014, wey she serve till May 2019. For dis role, Chohan talk strong in support for liberal refugee resettlement policies. Insyd de 2019 general election for South Africa, Chohan act as one surrogate for de ANC ein outreach to Muslim communities. But sake of say de party get reduced majority for dat election, Chohan lose ein seat for parliament.

### South African Human Rights Committee (SAHRC)
Insyd 2021, dem recommend Chohan for de position of deputy chair for de South African Human Rights Commission (SAHRC) by de parliamentary committee on justice plus correctional services. Since she take office, Chohan dey talk make dem increase de funding for de SAHRC, as she talk say de budget constraints dey block de commission ein activities.

## References



## External links
* Fatima Ismail Chohan, Ms
Mamonare Chueu

**Mamonare Patricia Chueu** be South African politician wey serve as Member of de National Assembly of South Africa from 2014 go reach 2019. Before dat one, na she be member of de Gauteng Provincial Legislature from 2009 go 2014. Chueu be member of de African National Congress.

## Political career
Chueu win seat go de Gauteng Provincial Legislature insyd 2009 as ANC member. She serve as chairperson for de portfolio committee on education before dem appoint am as chairperson for de re-established portfolio committee on social development insyd August 2012.

Chueu stand for de National Assembly of South Africa insyd de 2014 general election, rank 7th on de ANC's Gauteng regional-to-national list. She be elect to a seat insyd de National Assembly at de election. During ein tenure insyd parliament, she be a member of de Portfolio Committee on Women insyd De Presidency. She sanso be a member of de Ad Hoc Committee on de Filling of Vacancies insyd de Commission for Gender Equality den de Ad Hoc Committee on the Filling of Vacancies in the Commission for Gender Equality (2019). Na dem no include Chueu on any ANC candidate list for de 2019 general election wey na she lef parliament as a result.

## References
Mmathulare Coleman

**Elsie Mmathulare "Busi" Coleman** (born 15 August 1966) be a South African politician who represent de African National Congress (ANC) insyd de National Assembly from 2009 to 2019. Before dat, she serve insyd de Mpumalanga Provincial Legislature from 1994 to 2009, include as a Member of de Executive Council (MEC) from 1999 to 2009. She serve insyd Premier Ndaweni Mahlangu ein government as MEC for Social Services from 1999 to 2003 den as MEC for Health from 2003 to 2004, den insyd Premier Thabang Makwetla ein government as MEC for Finance from 2004 to 2008 den as MEC for Education from 2008 to 2009. 

## Early life
Dem born Coleman on 15 August 1966.

## Provincial legislature: 1994–2009
During de 1990s, she be active insyd de ANC Women's League, den she be elected to an ANC seat insyd de Mpumalanga Provincial Legislature during South Africa's first democratic elections insyd 1994. Towards de end of de legislative term dat follow, from 1998 to 1999, she serve as de Majority Chief Whip insyd de provincial legislature.

Pursuant to de 1999 general election, she be re-elect to ein legislative seat den appoint to de Mpumalanga Executive Council by Premier Ndaweni Mahlangu, who name ein as Member of de Executive Council (MEC) for Social Services, Population den Development. She remain insyd dat portfolio until August 2003. During dat time, insyd March 2002, she be elect to a three-year term as Deputy Provincial Secretary of de ANC's Mpumalanga branch. Insyd September 2003, Mahlangu move ein to a new government office as MEC for Health, den she remain insyd dat office until de 2004 general election.

After de election, on 3 May 2004, newly elected Premier Thabang Makwetla announce dat Coleman would serve as MEC for Finance insyd ein government. She remain insyd dat position until a reshuffle insyd May 2008, when she be replace by Jabu Mahlangu den appoint as MEC for Education.

## National Assembly: 2009–2019
Insyd de 2009 general election, na dem elect Coleman to an ANC seat insyd de National Assembly, de lower house of de South African Parliament. She be re-elected to ein seat insyd 2014, rank 68th on de ANC's national party list. During ein second term insyd de Assembly, she chair de Portfolio Committee on Economic Development. She do not stand for re-election insyd de 2019 general election.

## Ein life matter
She marry businessman Teddy Coleman, plus whom she get one daughter.

## References



## External links
* Ms Elsie Mmathulare Coleman at People's Assembly
Beauty Dambuza

**Beauty Nomhle Dambuza** (born 16 September 1954) be a South African politician who represent de African National Congress (ANC) insyd de National Assembly from 2004 to 2014 den later from 2016 to 2019. She chair de Portfolio Committee on Human Settlements during de Fourth Parliament.

## Political career
Born on 16 September 1954, Dambuza be a member of de ANC since 1980. She be de treasurer of de party ein regional branch insyd Sisonke, KwaZulu-Natal from 1998 to 2005. During dat period, she be elected to de National Assembly for de first time insyd de 2004 general election, serve de KwaZulu-Natal constituency. She be re-elected to a second term insyd 2009, now on de ANC ein national party list; during ein second term, she sanso chair Parliament ein Portfolio Committee on Human Settlements.

Dambuza do not initially win a third term insyd de 2014 general election. However, she be sworn back insyd to de assembly on 14 October 2016 to fill de casual vacancy arising from Bonisile Nesi death. She remain insyd de seat until de 2019 general election den represent de Eastern Cape constituency.

## References



## External links

* Mrs Beauty Nomhle Dambuza at People's Assembly
Doris Dlakude

**Doris Eunice Dlakude** (born 16 August 1969), sometimes sanso spell **Dorris** or **Dorries**, be a South African politician from Mpumalanga. She be de Deputy Chief Whip of de Majority Party insyd de National Assembly. She be appointed to dat position insyd June 2013, represent de African National Congress, den she be a Member of Parliament since February 2010.

## Early life den education
Born on 16 August 1969, Dlakude matriculate at Mjokwane Senior Secondary School insyd Komatipoort insyd de former Eastern Transvaal. She get an Honours degree insyd governance den leadership from de University of the Witwatersrand.

## Early political career
Dlakude hold plenti positions insyd ein political party, de African National Congress (ANC); she be de regional treasurer of de ANC Youth League for Ehlanzeni, she dey insyd de Provincial Executive Committee of de ANC den ANC Women's League for Mpumalanga, den she serve six terms as secretary for ein local ANC branch. She join de National Assembly on 9 February 2010, take over de casual vacancy wey Nomatyala Hangana ein resignation cause.

## Deputy Chief Whip: 2013–present
On 20 June 2013, ANC announce say Dlakude take office as Deputy Chief Whip of de Majority Party; she deputise Stone Sizani, wey dem sana just appoint, den she replace Mmamoloko Kubayi, wey dey act for dat position. Both Sizani den Dlakude get reappointment after de 2014 general election, but Sizani resign on 2 March 2016; after dat, Dlakude act as Chief Whip until Jackson Mthembu get appoint to de position three weeks later.

During dis period, Dlakude dey insyd de ad hoc parliamentary committee wey dem set up to respond to Nkandlagate. She defend President Jacob Zuma during de committee ein debates, but she plus Kubayi come attract media attention insyd July 2016 as dem snap dem dey paint demma nails during de committee ein sitting.

After de 2019 general election, Pemmy Majodina get appointed as Chief Whip den Dlakude continue as ein deputy. John Steenhuisen, wey be de leader of de opposition Democratic Alliance, talk say he feel say de ANC “miss chance for Doris Dlakude... she for make fine chief whip.”

## Ein life matter
She marry Vusi Dlakude, wey appear for Nkomazi Magistrate ein Court for perjury charge, dem accuse am say he fake hijacking, for January 2018. She get funeral parlour.

## References



## External links
* Ms Dorris Eunice Dlakude at People's Assembly
* Ms Doris Eunice Dlakude at South African Parliament